Statsfeminisme

Statsfeminisme er et statsvitenskapelig begrep som ble etablert av Helga Hernes i 1987 med boken Welfare State and Woman Power: Essays in State Feminism.Helga Hernes, 1987, Welfare State and Woman Power: Essays in State Feminism, Universitetsforlaget. Hernes brukte begrepet om den nordiske modellen og mer spesifikt om likestillingspolitikken i de nordiske landene på den tiden, og hvordan staten og kvinnebevegelsen samspiller om utforming av politikken på dette området.Hege Skjeie, 2013, «Hva var statsfeminisme», i Bråten, Beret / Thun, Cecilie (red.), Krysningspunkter: likestillingspolitikk i et flerkulturelt Norge. Akademika Forlag.Inger Skjelsbæk, 2013, Statsfeministen, statsfeminismen og verden utenfor, Aschehoug

Begrepet statsfeminisme beskrev nordisk politikk og feministisk ideologi. Statsfeminismen karakteriseres av en feministisk politikkutvikling gjennom politiske institusjoner. Den blir utviklet i samspill mellom feministisk mobilisering og agitering «nedenfra» (i feministbevegelse og –organisasjoner), og «ovenfra» (gjennom staten og i partipolitikken).

Eksempler på statsfeminisme

 Politiske kampanjer for å få flere kvinner inn i kommunestyrer og storting, som for eksempel førte til "Kvinnekuppet" i Asker kommunestyret i 1971
 Krisesentrene, som startet som frivillig arbeid og ble til kommunalt ansvar med krisesenterloven fra 2010.
 Betalt fødselspermisjon og pappaperm er en del av den skandinaviske statsfeminismen.
Kritikk av statsfeminisme

Ifølge forsker Siri Øyslebø Sørensen ved NTNU, som har studert 700 avisartikler om feminisme i perioden 2007-2011, uttrykker mange ulike debattanter motstand mot statsfeminisme, men det er uklart hvordan de definerer begrepet. For eksempel har enkelte tatt til orde før at norske feminister svikter innvandrerkvinner ved å overser den grunnleggende kvinnekampen om retten til å bestemme over egen kropp og arbeid, og heller kjemper for «luksusrettigheter» som kvotering til styrer.  miniatyr|Et av de fremste symbolene på statsfeminisme: Gro Harlem Brundtland, Norges første kvinnelige statsminister, som banet vei for mange kvinner i politiske lederverv.

Referanser

Kategori:Feminisme
Kategori:Statsvitenskap
Kategori:Sosiologi